ระเบียบคณะกรรมการควบคุมเครื่องดื่มแอลกอฮอล์ระเบียบคณะกรรมการควบคุมเครื่องดื่มแอลกอฮอล์ว่าด้วยหลักเกณฑ์การเปรียบเทียบตามพระราชบัญญัติควบคุมเครื่องดื่มแอลกอฮอล์พ.ศ. ๒๕๕๑ เพื่อให้การดำเนินการเปรียบเทียบเป็นไปตามความมุ่งหมายของกฎหมายอาศัยอำนาจตามความในมาตรา ๔๕ แห่งพระราชบัญญัติควบคุมเครื่องดื่มแอลกอฮอล์ พ.ศ.๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการควบคุมเครื่องดื่มแอลกอฮอล์ออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการควบคุมเครื่องดื่มแอลกอฮอล์ว่าด้วยหลักเกณฑ์การเปรียบเทียบตามพระราชบัญญัติควบคุมเครื่องดื่มแอลกอฮอล์ พ.ศ. ๒๕๕๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ กรณีมีปัญหาเกี่ยวกับการดำเนินการหรือระเบียบนี้มิได้กำหนดหลักเกณฑ์การดำเนินการไว้ให้คณะกรรมการควบคุมเป็นผู้วินิจฉัย คำวินิจฉัยของคณะกรรมการควบคุมให้เป็นที่สุดข้อ ๔ให้อธิบดีกรมควบคุมโรคเป็นผู้รักษาการตามระเบียบนี้ และให้มีอำนาจออกระเบียบหรือคำสั่งเพื่อปฏิบัติการตามระเบียบนี้หมวด ๑บททั่วไป ข้อ ๕ ในระเบียบนี้การเปรียบเทียบหมายความว่า การเปรียบเทียบตามพระราชบัญญัติควบคุมเครื่องดื่มแอลกอฮอล์ พ.ศ. ๒๕๕๑ของผู้มีอำนาจเปรียบเทียบความผิดหมายความว่า บรรดาความผิดที่มีโทษตามพระราชบัญญัติควบคุมเครื่องดื่มแอลกอฮอล์ พ.ศ.๒๕๕๑คณะกรรมการควบคุมหมายความว่า คณะกรรมการควบคุมเครื่องดื่มแอลกอฮอล์คณะอนุกรรมการหมายความว่า คณะอนุกรรมการที่คณะกรรมการควบคุมเครื่องดื่มแอลกอฮอล์แต่งตั้งผู้มีอำนาจเปรียบเทียบหมายความว่า(๑) คณะกรรมการควบคุม(๒) คณะอนุกรรมการ พนักงานสอบสวนหรือพนักงานเจ้าหน้าที่ ที่คณะกรรมการควบคุมมอบหมายให้มีอำนาจดำเนินการเปรียบเทียบสำนักงานหมายความว่า สำนักงานคณะกรรมการควบคุมเครื่องดื่มแอลกอฮอล์หมวด ๒อำนาจ หลักเกณฑ์และขั้นตอนในการเปรียบเทียบ ข้อ ๖ อำนาจเปรียบเทียบ ให้เป็นไปดังต่อไปนี้(๑) คณะกรรมการควบคุมมีอำนาจเปรียบเทียบได้ทั่วราชอาณาจักร(๒) คณะอนุกรรมการที่คณะกรรมการควบคุมมอบหมายให้มีอำนาจดำเนินการเปรียบเทียบมีอำนาจเปรียบเทียบได้เฉพาะท้องที่ที่มีเขตอำนาจ ตามที่ระบุในคำสั่งคณะกรรมการควบคุมเครื่องดื่มแอลกอฮอล์เรื่องการมอบหมายให้ดำเนินการเปรียบเทียบตามพระราชบัญญัติควบคุมเครื่องดื่มแอลกอฮอล์พ.ศ. ๒๕๕๑(๓) พนักงานเจ้าหน้าที่ตามที่คณะกรรมการควบคุมมอบหมายให้มีอำนาจเปรียบเทียบได้เฉพาะในเขตท้องที่ที่มีอำนาจหน้าที่ดูแลและรับผิดชอบในการปฏิบัติราชการตามประกาศสำนักนายกรัฐมนตรีเรื่องแต่งตั้งพนักงานเจ้าหน้าที่เพื่อปฏิบัติการตามพระราชบัญญัติควบคุมเครื่องดื่มแอลกอฮอล์พ.ศ. ๒๕๕๑(๔) พนักงานสอบสวนตามที่คณะกรรมการควบคุมมอบหมายให้มีอำนาจเปรียบเทียบได้ข้อ ๗ให้ผู้มีอำนาจเปรียบเทียบดำเนินการเปรียบเทียบ ให้แล้วเสร็จภายในสถานที่ตั้งปกติของสำนักงานที่ตนสังกัดในกรณีที่มีความจำเป็นจะต้องเปรียบเทียบให้เสร็จสิ้นโดยเร็วที่สุดให้ผู้มีอำนาจเปรียบเทียบในคดีนั้นดำเนินการเปรียบเทียบนอกสถานที่ตั้งปกติของสำนักงานที่ตนสังกัดได้โดยให้ใช้สถานที่ของหน่วยงานราชการอื่น หรือสถานที่อื่นเป็นสถานที่เปรียบเทียบ ทั้งนี้ให้คำนึงถึงความเหมาะสมของสถานที่ด้วยข้อ ๘ ในการเปรียบเทียบให้ผู้มีอำนาจเปรียบเทียบถือหลักเกณฑ์และกำหนดเงินค่าปรับตามบัญชีอัตราการเปรียบเทียบ(แบบ ปท.๑) ท้ายระเบียบนี้ข้อ ๙ ในการเปรียบเทียบ กรณีที่ผู้ต้องหาหรือผู้กระทำความผิดมิใช่ผู้ผลิตหรือผู้นำเข้าเครื่องดื่มแอลกอฮอล์เมื่อมีเหตุผลพิเศษอันควรแก่การพิจารณาลดจำนวนเงินค่าปรับผู้มีอำนาจเปรียบเทียบอาจกำหนดจำนวนเงินค่าปรับแตกต่างไปจากที่กำหนดไว้ในข้อ ๘ก็ได้ แต่ต้องไม่น้อยกว่าหนึ่งในสามของจำนวนเงินค่าปรับเหตุผลพิเศษตามความในวรรคหนึ่งให้คำนึงถึงความหนักเบาแห่งข้อหาและพฤติการณ์แห่งการกระทำความผิดความเสียหายที่ได้รับหรือผลกระทบต่อผู้ใช้บริการและสังคมโดยรวม ตลอดจนอายุประวัติความประพฤติ สติปัญญา การศึกษาอบรม สุขภาพ อาชีพ ขนาดการลงทุนของการประกอบกิจการและสิ่งแวดล้อมอื่น ๆ ของผู้ต้องหาหรือผู้กระทำความผิดประกอบด้วยข้อ ๑๐กรณีที่ผู้ต้องหาหรือผู้กระทำความผิดยินยอมให้ดำเนินการเปรียบเทียบให้ยื่นคำร้องขอให้เปรียบเทียบ (แบบ ปท.๒) ต่อผู้มีอำนาจเปรียบเทียบข้อ ๑๑กรณีที่ผู้มีอำนาจเปรียบเทียบได้รับคำร้องขอให้เปรียบเทียบตามข้อ ๑๐ให้ผู้มีอำนาจเปรียบเทียบดำเนินการ ดังนี้(๑)หากผู้มีอำนาจเปรียบเทียบพิจารณาแล้วเห็นว่าเป็นคดีที่มีอำนาจเปรียบเทียบได้และสมควรเปรียบเทียบโดยเห็นว่าผู้ต้องหาหรือผู้กระทำความผิดไม่ควรถูกดำเนินคดีทางศาลหรือได้รับโทษถึงจำคุก ให้ผู้มีอำนาจเปรียบเทียบดำเนินการเปรียบเทียบให้แล้วเสร็จโดยไม่ชักช้าและแจ้งให้ผู้ต้องหาหรือผู้กระทำความผิดนำเงินค่าปรับมาชำระให้แล้วเสร็จภายใน๑๕ วันนับแต่วันที่มีคำสั่งให้เปรียบเทียบถ้าผู้ต้องหาหรือผู้กระทำความผิดไม่สามารถชำระเงินค่าปรับได้ภายในกำหนดเวลาให้ผู้มีอำนาจเปรียบเทียบส่งเรื่องให้พนักงานสอบสวนดำเนินคดีต่อไป(๒)หากผู้มีอำนาจเปรียบเทียบพิจารณาแล้วเห็นว่าเป็นคดีที่ไม่มีอำนาจเปรียบเทียบได้หรือไม่สมควรเปรียบเทียบให้ผู้มีอำนาจเปรียบเทียบส่งเรื่องให้พนักงานสอบสวนดำเนินคดีต่อไปกรณีที่ไม่สมควรเปรียบเทียบตามความใน(๒) ให้ผู้มีอำนาจเปรียบเทียบพิจารณาจากลักษณะหรือพฤติการณ์ของผู้ต้องหาหรือผู้กระทำความผิดและการกระทำผิดเช่น มีการกระทำความผิดเป็นกระบวนการ มีการกระทำผิดซ้ำซากผลของความเสียหายที่เกิดขึ้นพฤติการณ์ที่แสดงให้เห็นว่าผู้ต้องหาหรือผู้กระทำความผิดจงใจปฏิบัติอันเป็นการฝ่าฝืนต่อกฎหมายข้อ ๑๒กรณีที่พนักงานสอบสวนซึ่งมิได้รับมอบอำนาจตามข้อ ๖เป็นผู้พบเห็นการกระทำความผิด และในระหว่างการสอบสวนผู้ต้องหาหรือผู้กระทำความผิดยินยอมให้เปรียบเทียบให้พนักงานสอบสวนส่งเรื่องอันประกอบด้วยสำเนารายงานการสอบสวนคำร้องขอให้เปรียบเทียบ (แบบ ปท.๒) ตามข้อ ๑๐ และเอกสารที่เกี่ยวข้องมายังผู้มีอำนาจเปรียบเทียบภายในเจ็ดวันนับแต่วันที่ผู้นั้นแสดงความยินยอมให้เปรียบเทียบข้อ ๑๓เมื่อผู้ต้องหาหรือผู้กระทำความผิดชำระเงินค่าปรับแล้วให้ผู้มีอำนาจเปรียบเทียบออกใบเสร็จรับเงิน โดยให้ผู้ต้องหาหรือผู้กระทำความผิดลงลายมือชื่อไว้เป็นสำคัญที่ตอนล่างของใบเสร็จรับเงินและที่สำเนาใบเสร็จรับเงินนั้นด้วยเพื่อแสดงว่าผู้ต้องหาหรือผู้กระทำความผิดได้รับทราบและตรวจความถูกต้องแล้วพร้อมทั้งส่งมอบใบเสร็จรับเงินต้นฉบับให้แก่ผู้ต้องหาหรือผู้กระทำความผิดรับไปและให้ถือว่าคดีอาญาเลิกกันตามประมวลกฎหมายวิธีพิจารณาความอาญาหมวด ๓การรายงานและการควบคุม ข้อ ๑๔ ให้ผู้มีอำนาจเปรียบเทียบจัดทำรายงานการเปรียบเทียบ (แบบ ปท.๓) ดังนี้(๑) ในกรุงเทพมหานครให้จัดทำรายงานการเปรียบเทียบที่เกิดขึ้นในแต่ละเดือนเสนอสำนักงานภายในวันที่ ๗ของเดือนถัดไป(๒) ในเขตจังหวัดอื่นให้จัดทำรายงานการเปรียบเทียบที่เกิดขึ้นในแต่ละเดือนเสนอสำนักงานภายในวันที่ ๑๐ของเดือนถัดไปข้อ ๑๕ให้สำนักงานรวบรวมรายงานผลการเปรียบเทียบเพื่อจัดทำสถิติเกี่ยวกับผู้ต้องหาหรือผู้กระทำความผิดจำนวนคดีในแต่ละข้อหาความผิด จำนวนเงินค่าปรับจำนวนเงินส่งคลังพร้อมรายละเอียดอื่น ๆ ที่เกี่ยวข้องรวมทั้งปัญหาและอุปสรรคหรือข้อเสนอแนะ (ถ้ามี)เพื่อเสนอต่อคณะกรรมการควบคุมทราบต่อไปประกาศ ณ วันที่ ๒๒พฤษภาคม พ.ศ. ๒๕๕๓จุรินทร์ ลักษณวิศิษฏ์รัฐมนตรีว่าการกระทรวงสาธารณสุขประธานกรรมการควบคุมเครื่องดื่มแอลกอฮอล์[เอกสารแนบท้าย]๑. บัญชีอัตราการเปรียบเทียบแนบท้ายระเบียบคณะกรรมการควบคุมเครื่องดื่มแอลกอฮอล์ว่าด้วยหลักเกณฑ์การเปรียบเทียบตามพระราชบัญญัติควบคุมเครื่องดื่มแอลกอฮอล์ พ.ศ. ๒๕๕๑ (แบบ ปท.๑)๒. คำร้องขอให้เปรียบเทียบ (แบบ ปท.๒)๓. แบบรายงานการเปรียบเทียบตามพระราชบัญญัติควบคุมเครื่องดื่มแอลกอฮอล์พ.ศ. ๒๕๕๑ (แบบ ปท.๓) (ดูข้อมูลจากภาพกฎหมาย)ปริยานุช/ผู้จัดทำ๒๔ มิถุนายน ๒๕๕๓ภีราพร/ปรับปรุง๙ ธันวาคม ๒๕๕๗[๑] ราชกิจจานุเบกษาเล่ม ๑๒๗/ตอนพิเศษ ๗๔ ง/หน้า ๑๕/๑๔ มิถุนายน ๒๕๕๓